text:
29/2013. (XII. 16.) BM utasítása a Szervezett Bűnözés Elleni Koordinációs Központ Szervezeti és Működési Szabályzatáról.
A központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi XLIII. törvény
73. § (1) bekezdésében meghatározott hatáskörömben eljárva – a jogalkotásról szóló 2010. évi CXXX. törvény 23. § (4) bekezdés
c) pontjára, valamint a Szervezett Bűnözés Elleni Koordinációs Központról szóló 305/2006. (XII. 23.) Korm. rendelet 7. § (1) bekezdés
c) pontjára is figyelemmel – kiadom az alábbi utasítást:
1. Bevezető rendelkezések 1. § Ezen utasítás a Szervezett Bűnözés Elleni Koordinációs Központ Szervezeti és Működési Szabályzatát (a továbbiakban:
Szabályzat) állapítja meg.
2. A Szervezett Bűnözés Elleni Koordinációs Központ jogállása, irányítása és alapadatai
2. § (1) A Szervezett Bűnözés Elleni Koordinációs Központ (a továbbiakban: Központ) önálló jogi személyiséggel rendelkező
központi államigazgatási szerv, amely – gazdálkodását tekintve – önállóan működő és gazdálkodó költségvetési
szerv.
(2) A Központ alapadatai a következők:
a) megnevezése: Szervezett Bűnözés Elleni Koordinációs Központ,
b) rövidítése: SZBKK,
c) postacíme: 1022 Budapest Törökvész út 32–34.,
d) postafiók címe: 1903 Budapest Pf. 314.,
e) vezetője: főigazgató,
f ) alapítója: Belügyminisztérium,
g) alapítás dátuma: 2001. január 1.,
h) alapító okiratának kelte, hatálybalépésének napja, száma: 2010. október 28., 2010. november 1., A-176/2/2010.,
i) számlavezetője: Magyar Államkincstár,
j) előirányzat-felhasználási keretszámla száma: 10023002-00284811-00000000,
k) adóigazgatási azonosító száma: 15722768-1-51,
l) PIR törzsszáma: 722766,
m) szakágazata: 842420 rendőri tevékenység,
n) szakfeladata: 842434 szervezett bűnözés elleni koordinációs tevékenység, valamint
o) engedélyezett létszáma: 42 fő.
(3) Az állami feladatként ellátandó alaptevékenységek körét a szervezett bűnözés, valamint az azzal összefüggő egyes
jelenségek elleni fellépés szabályairól és az ehhez kapcsolódó törvénymódosításokról szóló 1999. évi LXXV. törvény
(a továbbiakban: Szbtv.), továbbá a  Szervezett Bűnözés Elleni Koordinációs Központról szóló 305/2006. (XII. 23.)
Korm.  rendelet (a továbbiakban: Korm. rendelet), valamint a  Központ alapító okirata határozza meg. A  Központ
kiegészítő, kisegítő vagy vállalkozási tevékenységet nem végez.
3. A Központ tevékenysége 3. § A Központ
a) az Szbtv. 4/A. § (1)–(2) bekezdésében meghatározott feladatokat látja el, valamint
b) az  Szbtv. 4/A.  § (3)  bekezdésében meghatározott szervek (a továbbiakban: együttműködő szervek)
tevékenységének támogatása céljából végzi a  szervezett bűnözés és a  terrorizmus megelőzésének,
megszakításának, felderítésének elősegítése érdekében szükséges adatok gyűjtését, felhasználását és
ellenőrzését, elemzését, koordinációját.
4. A Központ szervezete 4. § A Központ főosztályokra, valamint a Titkársági Osztályra mint önálló osztályra (a továbbiakban együtt: szervezeti
egységek) tagozódik.
5. § (1) Az egyes főosztályok élén főosztályvezetői besorolású vezető (a továbbiakban: főosztályvezető) áll. A főosztályvezető
általános helyettesítését főosztályvezető-helyettes végzi.
(2) A Központ
a) szervezeti ábráját, szervezeti felépítését és a szervezeti egységek megnevezését az 1. melléklet, valamint
b) engedélyezett létszámát a 2. melléklet
tartalmazza.
(3) Az  egyes vagyonnyilatkozat-tételi kötelezettségekről szóló 2007. évi CLII. törvény alapján a  Központ
vagyonnyilatkozat-tételi kötelezettséggel járó munkaköreinek felsorolását a 3. melléklet tartalmazza.
5. A Központ képviselete 6. § (1) A  Központot a  főigazgató képviseli. A  főigazgató akadályoztatása esetén a  képviselet rendjére ezen utasításnak
a főigazgató helyettesítése rendjére irányadó rendelkezései az irányadók.
(2) A főigazgató
a) képviseleti jogát esetenként vagy az ügyek meghatározott csoportjára nézve átruházhatja, valamint
b) kijelöli a Központot érintő egyes ügyekben a Központ képviseletét ellátó személyt.
(3) A képviseletre jogosult köteles közvetlen vezetőjével és a feladatkörében érintett szervezeti egységekkel előzetesen
egyeztetett hivatali álláspontot képviselni, továbbá az általa képviselt ügyről az illetékes vezetőt tájékoztatni.
6. A Központ vezetői 6.1. A főigazgató 7. § (1) A főigazgató vezeti és képviseli a Központot, ellenőrzi a Központ szervezeti egységeinek működését.
 (2) A főigazgató irányítási és felügyeleti jogkörében eljárva
1. felelős az alapító okiratban előírt tevékenységek jogszerű és szakszerű ellátásáért,
2. jóváhagyja a  Központ munka- és ellenőrzési terveit, valamint azokat az  intézkedési terveket, amelyekkel
kapcsolatban a döntés jogát magához vonta,
3. meghatározza a jogszabályokból adódó feladatokat, a Központ munkavégzésének főbb szabályait, felügyeli azok
végrehajtását, valamint gondoskodik a végrehajtáshoz szükséges személyi és tárgyi feltételek biztosításáról,
4. kezdeményezi a  Központ tevékenységét érintő jogszabályok és közjogi szervezetszabályozó eszközök kiadását,
módosítását, gondoskodik a  belső munkarend szabályozásáról, az  ügyintézésről és a  szervezeti egységek közötti
együttműködésről,
5. gondoskodik a  hatáskörébe tartozó belső normák megalkotásáról, összhangjáról, érvényesítéséről, indokolt
esetben módosításáról,
6. főigazgatói normatív utasítást ad ki a Központ állománya számára,
7. közvetlenül vezeti a Központot és gyakorolja a szakmai felügyeletet a szervezeti egységek felett, meghatározza
az  irányítása alatt álló szervezeti egységek vezetőinek feladat- és hatáskörét, biztosítja a  Központ szervezeti
egységeinek összehangolt működését,
8. a Központ nevében kiadmányozási jogot gyakorol, amelyet a Központ szervezeti egységeinek vezetőire az ezen
utasítás rendelkezéseiben meghatározott körben átruházhat; a főigazgató kizárólagos jogkörben írja alá a személyzeti
döntésekre és az együttműködésekre vonatkozó iratokat,
9. hatásköreit átruházhatja a Központ szervezeti egységeinek vezetőire az ezen utasítás által meghatározott körben,
10. javaslatot tesz az  irányító miniszternek a  főigazgató-helyettes kinevezésére és felmentésére, felette a  további
munkáltatói jogkört gyakorolja,
11. a 10. alpontban meghatározottak kivételével munkáltatói és fegyelmi jogkört gyakorol a Központ teljes személyi
állománya felett,
12. előterjesztést készít az irányító miniszter felé a Központ éves beszámolójáról, munkatervéről, az irányító miniszter
hatáskörébe tartozó személyzeti döntésekről,
13. felelős a  személyes és a  minősített adatok kezeléséért és védelméért, irányítja az  ügykezeléssel kapcsolatos
tevékenységet, gondoskodik az  ezekre vonatkozó szabályok maradéktalan végrehajtásáról, különös tekintettel
a  hatáskörében, illetve minősítői jogkörének delegálása során keletkezett, valamint más szervek által átadott
minősített adat védelme érdekében a  fizikai, az  elektronikus, az  adminisztratív és a  személyi biztonsági feltételek
megteremtéséről, felügyeletéről, a  biztonsági rendelkezések megtartásának ellenőrzéséről, az  adatkezelés
törvényességéről, az ügyviteli, fizikai, algoritmikus és rejtjeles védelemről,
14. a  minősített adat elektronikus kezelése során felelős a  minősített adat védelmi feltételeinek kialakításáért,
kijelöli a Központnál üzemeltetett rendszer elektronikus biztonságáért felelős személyt, kiadja rendszer biztonsági
dokumentációját,
15. megállapítja a  Központ rejtjeltevékenységének szabályait, tartalmát, szervezeti rendjét, terjedelmét, rejtjeles
kapcsolatait és kiadja a  rejtjelszabályzatot, biztosítja a  rejtjeltevékenység szervezeti, személyi, tárgyi és biztonsági
feltételeit, kijelöli a  rejtjeltevékenység biztonságáért felelős személyeket, kiadja a  rejtjeltevékenységre vonatkozó
rejtjel-hozzáférési engedélyeket,
16. irányítja a Központ humánpolitikai tevékenységét, az állomány tekintetében – a  jogszabályban meghatározott
kivétellel – gyakorolja a munkáltatói jogokat, kinevezi a vezetőket,
17. gondoskodik az egyes vagyonnyilatkozat-tételi kötelezettségekről szóló 2007. évi CLII. törvényben szabályozott
munkáltatói kötelezettségek teljesítéséről,
18. megköti az együttműködő szervekkel, a Legfőbb Ügyészséggel, a hivatásos állományt vezénylő minisztériumok
hivatali szerveivel, a bűnmegelőzési és bűnüldöző munkában érdekelt állami szervekkel, a társadalmi és gazdasági
szervezetekkel a Központ és az e szervek közötti együttműködési megállapodásokat,
19. felelős a Központ minősített időszaki feladatainak szervezéséért és teljesítéséért, valamint
20. részt vesz a Nemzetbiztonsági Kabinet munkacsoport ülésein.
8. § A főigazgató jogszabályban meghatározottak szerint felel a  Központ törvényes és hatékony gazdálkodásáért,
pénzügyi tevékenységéért. Ennek keretében
a) jogosult a  Központ költségvetésének mértékéig kötelezettséget vállalni, valamint a  Központ nevében
kötelezettséget vállalni jogosultak körét írásban meghatározni,
b) felel a  Központ belső kontrollrendszerének létrehozásáért, működtetéséért és folyamatos fejlesztéséért,
valamint a belső ellenőrzés kialakításáért, működtetéséért és függetlenségének biztosításáért,
c) felelős a Központ vagyonkezelésébe, használatába adott vagyon rendeltetésszerű igénybevételéért, állagának
megóvásáért,
d) felelős a Központ gazdálkodásában a szabályszerűség, a hatékonyság, az eredményesség és a gazdaságosság
követelményeinek érvényesítéséért, a Központ számviteli rendjéért,
e) felelős a  tervezési és beszámolási, információszolgáltatási kötelezettség teljesítéséért, a  gazdálkodási
lehetőségek és kötelezettségek összhangjáért,
f ) javaslatot tesz a Központ költségvetésére, valamint
g) felelős a Központ számviteli rendjéért.
6.2. A főigazgató-helyettes 9. § (1) A főigazgató-helyettes a főigazgató szakmai helyetteseként gyakorolja a jogszabályokban meghatározott, továbbá
a  főigazgató által átruházott jogköröket. A  főigazgató-helyettes a  helyettesítő jogkörben kiadott rendelkezéseiről
köteles a  főigazgatót tájékoztatni. Önálló feladatkörében és a  főigazgatót helyettesítő, vagy átruházott jogkörben
képviseli a  Központot. Közvetlen irányítása alá tartozik a  Stratégiai Elemző-értékelő Főosztály és a  Koordinációs
Főosztály.
(2) A főigazgató-helyettes
1. a főigazgató közvetlen irányításával és felügyeletével végzi tevékenységét,
2. irányítja és felügyeli az  (1)  bekezdésben meghatározott, alárendeltségébe tartozó szervezeti egységek
tevékenységét,
3. a szakmai feladatok hatékony ellátása érdekében meghatározza a jogszabályokból eredő feladatok végrehajtásának
módját, a végrehajtáshoz szakmai iránymutatást ad, a feladatok teljesítését összehangolja,
4. ellenőrzi a feladatok végrehajtását, intézkedik a hiányosságok megszüntetésére,
5. szervezi a Központ és – igény szerint – az együttműködő szervek ügyintézőinek elméleti és gyakorlati felkészítését,
továbbképzését,
6. a jogszabályok, a szakmai szabályzatok, valamint az együttműködő szervekkel és a Legfőbb Ügyészséggel kötött
megállapodások alapján szervezi a Központ és e szervek együttműködését,
7. a főigazgatót távollétében vagy akadályoztatása esetén általános jogkörrel és felelősséggel helyettesíti, kivéve, ha
egyedi ügyekben a főigazgató a jogkört magának fenntartja,
8. a közvetlenül alárendelt vezetőkön keresztül gyakorolja a hatáskörébe utalt ügyekben és feladatkörökben a vezetői,
irányítói és szakmai irányítói jogköröket,
9. javaslatot tesz a főigazgatónak jogszabály vagy közjogi szervezetszabályozó eszköz kiadásának kezdeményezésére,
módosítására vagy hatályon kívül helyezésére, részt vesz a jogszabályok és a közjogi szervezetszabályozó eszközök
kidolgozásában, véleményezésében,
10. képviseli az  (1)  bekezdésben meghatározott, vezetése alatt álló szervezeti egységeket a  tevékenységi körébe
tartozó kérdésekben,
11. javaslatot készít a  főigazgató részére a  hatáskörébe tartozó személyzeti, munkaügyi és szervezési, továbbá
elismerési ügyekben,
12. felelős az állomány erkölcsi-fegyelmi helyzetéért, szolgálati fegyelméért,
13. figyelemmel kíséri az állomány egészségügyi, fizikai és pszichikai alkalmasságát, az érintett szervezeti egységekkel
együttműködve megteszi a szükséges intézkedést a szakterülete állományának utánpótlására,
14. megteszi a szükséges intézkedéseket – a  rendelkezésre álló keretek között – a működési feltételek biztosítása,
az eszközök ésszerű, takarékos használata érdekében,
15. tevékenysége során biztosítja, megköveteli és ellenőrzi az adatkezelés törvényességét, az ügykezelési, a személyes
és a minősített adat védelmére vonatkozó szabályok megtartását, a minősített adat védelmét; minősítői jogkörrel
rendelkező vezetőként gyakorolja a  minősített adat védelméről szóló 2009. évi CLV. törvényben (a továbbiakban:
Mavtv.), valamint a Nemzeti Biztonsági Felügyelet működésének, valamint a minősített adat kezelésének rendjéről
szóló 90/2010. (III. 26.) Korm. rendeletben meghatározott jogköröket,
16. az általa vezetett szervezeti egységek tekintetében gondoskodik a munkahelyi balesetek megelőzéséről, a munkaés tűzvédelmi előírások betartásáról, betartatásáról, valamint
17. előkészíti kiadmányozásra a Központ munkatervét és éves beszámoló jelentését, kiadmányozási jogkört gyakorol
a hatáskörébe utalt ügykörökben.
6.3. A főosztályvezető 10. § (1) A  főosztályvezető az  irányadó jogszabályok, közjogi szervezetszabályozó eszközök, a  főigazgató és a  főigazgatóhelyettes utasításai szerint vezeti, szervezi és ellenőrzi a főosztály tevékenységét, biztosítja az ügyintézés szakszerűségét
és a határidők betartását.
(2) A főosztályvezető
a) felelős a  főosztály munkájának megszervezéséért, a  feladatok végrehajtásának folyamatos ellenőrzéséért,
a  munkafeltételek és az  eredményes munkavégzéshez szükséges tájékoztatás biztosításáért, a  főosztály
feladatkörébe tartozó feladatok ellátásának jogszerűségéért és szakmai színvonaláért, a vezetése alá tartozó
állomány fegyelmi helyzetéért,
b) meghatározza a  főosztály munkatervét, gondoskodik a  főosztály ügyrendjének elkészítéséről, az
alárendeltségébe tartozó állomány munkaköri leírásainak kiadásáról, végrehajtja a teljesítménykövetelmények
meghatározását, elkészíti a teljesítményértékelést,
c) a  főosztály állományának személyzeti, bérezési, jutalmazási, kitüntetési, fegyelmi, szociális ügyeiben
javaslattételi és véleményezési jogkört gyakorol, minősíti a szakmai alárendeltjei szakmai tevékenységét,
d) jóváhagyja a főosztály állományának szabadságolási tervét, engedélyezi szabadságukat,
e) a  főosztály feladatkörére vonatkozóan szervezi és irányítja az  együttműködési feladatokat, kapcsolatot tart
az együttműködő szervek kijelölt vezetőivel, munkatársaival,
f ) a főigazgatónak jóváhagyásra felterjeszti a főosztály ügyrendjét, éves munkatervét, a főosztály tevékenységéről
szóló éves jelentést, továbbá a főigazgató hatáskörébe tartozó előterjesztéseket és javaslatokat,
g) szakmai kérdésekben javaslatokkal, állásfoglalásokkal, valamint szakvéleményekkel előkészíti a  főigazgató
és a  főigazgató-helyettes döntéseit, segíti munkájukat, véleményezi a  szakterületét érintő jelentéseket,
javaslatokat, előterjesztéseket, fejlesztési és egyéb szakmai tervezeteket, a  feladatkörébe tartozó ügyekben
kiadmányozási jogot gyakorol,
h) biztosítja a feladatkörét érintő adatkezelés törvényességét, az ügykezelési szabályok betartását, a minősített
adat védelmét, a munka- és tűzvédelmi előírások érvényesülését,
i) minősítői jogkörrel rendelkező vezetőként gyakorolja a  Mavtv.-ben és az  annak végrehajtására kiadott
rendeletekben, valamint a Központ Biztonsági Szabályzatában meghatározott jogköröket, valamint
j) egyedi, eseti kijelölés alapján helyettesíti a főigazgató-helyettest.
6.4. A gazdasági és informatikai főosztályvezető 11. § (1) A gazdasági és informatikai főosztályvezető (a továbbiakban: gazdasági vezető) az általa ellátott feladatok tekintetében
a főigazgató helyettese, aki felett a munkáltatói jogkört a kinevezés és felmentés tekintetében az irányító miniszter,
egyéb esetekben a Központ főigazgatója gyakorolja. A gazdasági vezető feladatait a főigazgató közvetlen vezetése és
ellenőrzése mellett látja el.
(2) A gazdasági vezető felelős
a) a  Központ működéséért, a  költségvetés tervezéséért, az  előirányzatok módosításának, átcsoportosításának
és felhasználásának (a továbbiakban együtt: gazdálkodás) végrehajtásáért, a finanszírozási, adatszolgáltatási,
beszámolási és a  vagyon használatával, hasznosításával, védelmével összefüggő feladatok teljesítéséért,
az  üzemeltetéssel, a  fenntartással, a  működtetéssel, a  beruházással, a  munkaerő-gazdálkodással,
a  készpénzkezeléssel, a  könyvvezetéssel, valamint a  gazdasági szervezet által ellátandó feladatok
vonatkozásában a belső kontrollrendszerrel kapcsolatos feladatok végrehajtásáért,
b) az  irányadó belső normák maradéktalan betartásáért és betartatásáért, azok ellenjegyzéséért, teljesülésük
ellenőrzéséért, valamint
c) a pénzügyi, számviteli rend betartásáért.
 (3) A gazdasági vezető
a) irányítja és ellenőrzi a Központ gazdasági szervezetét,
b) felelős a  Központ előirányzatai tekintetében a  tervezési, gazdálkodási, finanszírozási, adatszolgáltatási és
beszámolási feladatokért, azok ellenőrzéséért, a Központ működtetésével, üzemeltetésével, a beruházásokkal,
a  vagyon használatával, hasznosításával, védelmével kapcsolatos feladatok végrehajtásáért, valamint
a kötelezettségvállalás pénzügyi ellenjegyzéséért és érvényesítéséért, illetve a Központ állományába tartozó,
megfelelő szakmai képzettségű személy(ek) ezen feladatokra való írásban történő kijelöléséért,
c) irányítja és felügyeli az informatikai, műszaki szakterület munkáját a 14. § (2) bekezdés 4. pontjában foglaltak
kivételével,
d) szakmai iránymutatást ad a  szakmai szervezeti egységekhez beosztott, a  tervezéssel, gazdálkodással,
finanszírozással, adatszolgáltatással és beszámolással kapcsolatos feladatok ellátásáért felelős
alkalmazottaknak,
e) gondoskodik a  Központ pénzügyi, számviteli, beszerzési, üzemeltetési szakterületét érintő belső normák
előkészítéséről, naprakész karbantartásáról,
f ) gondoskodik az anyag- és eszközgazdálkodás előírásainak érvényesüléséről, a tárgyi eszközök állagmegóvásáról,
megteszi ennek érdekében a szükséges intézkedéseket, valamint
g) gondoskodik a Központ kormánytisztviselői státuszban foglalkoztatott személyi állományának illetménnyel és
egyéb járandósággal való rendszeres ellátásáról.
12. § (1) A gazdasági vezető feladatkörében ellátja – a szervezeti felépítésből eredő eltérésekkel – a 10. § (2) bekezdésében
meghatározott vezetői feladatokat.
(2) Pénzügyi és gazdasági ügyekben a főigazgatót a gazdasági vezető helyettesíti, aki a helyettesítői jogkörben kiadott
rendelkezéseiről köteles a főigazgatót tájékoztatni.
6.5. A főosztályvezető-helyettes 13. § A főosztályvezető-helyettes
a) a főosztályvezetőt távolléte vagy tartós akadályoztatása esetén – annak teljes jogkörében eljárva – helyettesíti,
valamint
b) a főosztályvezető számára meghatározott feladatok végrehajtásában a főosztályvezető utasításai szerint vesz
részt. 6.6. A vezető informatikus 14. § (1) A  vezető informatikus az  ügyrendnek és a  munkaköri leírásának megfelelően a  gazdasági vezető irányítása és
felügyelete mellett vezeti az  informatikai és műszaki szakterületet (a továbbiakban: csoport). Felelős a  csoport
munkájának megszervezéséért, a  feladatok végrehajtásának folyamatos ellenőrzéséért, a  munkafeltételek és
az  eredményes munkavégzéshez szükséges tájékoztatás biztosításáért, a  csoport feladatkörébe tartozó feladatok
ellátásának jogszerűségéért és szakmai színvonaláért, az előírt határidők betartásáért, valamint a csoport fegyelmi
helyzetéért.
(2) A vezető informatikus feladatkörében
1. közreműködik a  csoportra vonatkozóan a  munkaterv, az  ügyrend, az  éves jelentés elkészítésében, az  állomány
munkaköri leírásának összeállításában, a  teljesítménykövetelmények meghatározásában, továbbá részt vesz
az értékelésben,
2. a  csoportra vonatkozóan javaslatot fogalmaz meg, véleményezési jogkört gyakorol a  személyzeti, bérezési,
jutalmazási, kitüntetési, fegyelmi, szociális ügyekben, közreműködik a szakmai teljesítmények minősítésében,
3. a csoport feladatkörére vonatkozóan szervezi és irányítja a feladatok ellátását, kapcsolatot tart az együttműködő
szervek kijelölt vezetőivel, munkatársaival, a feladatkörébe tartozó ügyekben kiadmányozási jogot gyakorol,
4. az  alaptevékenységgel összefüggő informatikai feladatok vonatkozásában közvetlenül a  főigazgatónak tartozik
beszámolási kötelezettséggel,
5. irányítja a  Központ jóváhagyott informatikai, távközlési rendszereinek és rejtjelzési tevékenységének műszaki
fejlesztését, karbantartását, a  működtetésre vonatkozó szakmai, módszertani elveket dolgoz ki, javaslatokat tesz
az informatikai stratégiára,
6. a szakmai területét érintően közreműködik a közbeszerzésekben, a beszerzésekben, a közbeszerzési eljárásokban,
a pályázatok írásában, a bizottsági munkákban,
7. felügyeli a  Központ informatikai, távközlési rendszereinek, valamint a  műszaki eszközöknek az  üzemeltetési és
fenntartási feladatait,
8. részt vesz a Központ által szervezett továbbképzések megszervezésében, lebonyolításában,
9. felügyeli a Központ hálózati operációs rendszereinek és adatbázisainak működtetését, karbantartását, a mentési
munkákat,
10. figyelemmel kíséri az adatbázisok mentési tervének aktualizálását, ellenőrzi a mentési adathordozók nyilvántartását,
11. munkájáról, valamint a  csoport tevékenységéről időszakonként beszámol a  gazdasági vezetőnek és a  felsőbb
vezetőknek,
12. véleményezi a  csoport feladatkörét érintő jogszabálytervezeteket és a  közjogi szervezetszabályozó eszközök
tervezeteit, az előterjesztéseket, valamint a javaslatokat,
13. elkészíti és karbantartja az informatikai szabályozást, elvégzi, elvégezteti és ellenőrzi a hatályos jogszabályokban,
közjogi szervezetszabályozó eszközökben, illetve belső szabályozókban előírt feladatokat, a  hiányosságok
megszüntetése érdekében azonnal intézkedik,
14. szakmai kérdésekben javaslatokkal, állásfoglalásokkal, valamint szakmai véleményekkel előkészíti a  felsőbb
vezetők döntéseit, segíti munkájukat,
15. napi kapcsolatot tart fenn a  szakmai főosztályokkal, vizsgálja a  felhasználói igények informatikai
megvalósíthatóságának lehetőségeit, részt vesz az adatbázisok fejlesztésében, valamint
16. biztosítja a feladatkörét érintő adatkezelés törvényességét, a szabályok betartását, a minősített adat védelmét,
továbbá a munka- és a tűzvédelmi előírások érvényesülését.
6.7. A titkársági osztályvezető 15. § (1) A  titkársági osztályvezető (a továbbiakban: Osztályvezető) az  ügyrendnek és a  munkaköri leírásának megfelelően
vezeti a Titkársági Osztályt, gondoskodik arról, hogy a jogszabályok, illetve a közjogi szervezetszabályozó eszközök
előírásai, valamint a Központ főigazgatójának utasításai, döntései, egyéb intézkedései a Titkársági Osztály munkájában
a feladatok végrehajtása során érvényesüljenek. Az Osztályvezető tevékenységét a főigazgató irányítja, távolléte vagy
akadályoztatása esetén a főigazgató által kijelölt ügyintéző helyettesíti.
(2) Az Osztályvezető a Központ adatvédelmi felelőse és biztonsági vezetője, aki a főigazgató irányítása, felügyelete és
ellenőrzése mellett szervezi és végzi a Központ adatvédelmi, illetve a minősített adattal kapcsolatos adminisztratív
biztonsági, jogi, továbbá személyügyi és iratkezelési tevékenységét.
(3) Az Osztályvezető feladatkörében
a) előkészíti a  főigazgató hatáskörébe tartozó személyzeti, munkaügyi, jutalmazási, fegyelmi, kártérítési
döntéseket, ellátja az ezzel kapcsolatos ügyintézést,
b) végzi a  nemzetbiztonsági ellenőrzéssel, valamint az  állomány vagyonnyilatkozat-tételi kötelezettségével
kapcsolatos feladatokat, vezeti a nyilvántartásokat,
c) szervezi az  ügykezelők vizsgáztatását, a  kormánytisztviselők közigazgatási alap- és szakvizsgára történő
beiskolázását, valamint a  Nemzeti Közszolgálati Egyetem és a  Belügyminisztérium Oktatási, Képzési és
Tudományszervezési Főigazgatóság által kezdeményezett szakmai továbbképzéseken való részvételt, éves
továbbképzési tervet készít,
d) a jogszabályi előírások alapján ellátja a közszolgálati jogviszony létesítésével, fennállásával és megszüntetésével,
továbbá a hivatásos állomány vezénylésével kapcsolatos feladatokat,
e) irányítja, felügyeli és ellenőrzi a Központ iratkezelését, előkészíti és folyamatosan karbantartja az iratkezelésre
vonatkozó belső rendelkezéseket, kapcsolatot tart az illetékes levéltárral,
f ) segíti a  főigazgatót és a  főigazgató-helyettest a  személyes adatok védelmével és a  közérdekű adatok
nyilvánosságával kapcsolatos feladatok ellátásában, évente jelentést készít a  Központ hatáskörébe tartozó
adatkezelésekkel kapcsolatosan az  adatvédelmi feladatok végrehajtásának tapasztalatairól és a  közérdekű
adatok nyilvánosságának helyzetéről, gondoskodik az adatvédelmi nyilvántartás kialakításáról és közreműködik
az adatkezelésekre vonatkozó részletes szabályok meghatározásában, továbbá részt vesz a belső adatvédelmi
felelősök éves konferenciáján,
g) kapcsolatot tart a  Nemzeti Adatvédelmi és Információszabadság Hatósággal (a továbbiakban: NAIH),
gondoskodik az adatkezelés bejelentésének előkészítéséről, a személyes adatok védelmével és a közérdekű
adatok nyilvánosságával kapcsolatos kérdésekben képviseli a Központot, a NAIH felé minden év január 31-ig
adatszolgáltatást teljesít,
h) előkészíti a nemzeti minősített adatra érvényes személyi biztonsági tanúsítványok és felhasználói engedélyek
kiadását, végzi azok nyilvántartását, kezelését és tárolását, a  Nemzeti Biztonsági Felügyelet által részére
meghatározott ellenőrzési és jelentési feladatokat végrehajtja,
i) ellátja az állomány munkáltatói igazolványával kapcsolatos szervezési és nyilvántartási feladatokat,
j) felel a Központ által kötött szerződések és együttműködési megállapodások előkészítéséért, valamint a Központ
által kezdeményezett jogszabály vagy közjogi szervezetszabályozó eszköz tervezetének összeállításáért,
felterjesztéséért, a belső normaalkotás rendjéért,
k) véleményezi a  feladatkörébe utalt jogszabálytervezeteket, a  főigazgató utasítása alapján jogi állásfoglalást
készít,
l) kiállítja a  személyi szakterületet érintő egyéb igazolásokat, valamint elkészíti a  személyügyi szakterületet
érintő kimutatásokat,
m) tevékenysége során biztosítja, megköveteli és ellenőrzi az  adatkezelés törvényességét, az  ügykezelési,
a  személyes és a  minősített adat védelmére vonatkozó szabályok megtartását, a  minősített adat védelmét,
minősítői jogkörrel rendelkező vezetőként gyakorolja a  Mavtv.-ben, illetve a  Nemzeti Biztonsági Felügyelet
működésének, valamint a  minősített adat kezelésének rendjéről szóló kormányrendeletben meghatározott
jogköröket, valamint
n) kiadmányozza az általa irányított szakterület tevékenységével összefüggő, feladatkörében keletkezett iratokat,
illetve a vele azonos szintű vezető részére címzett iratokat.
7. Az ügyintéző 16. § (1) A vezényelt hivatásos állományú ügyintéző vagy kormánytisztviselő ügyintéző (a továbbiakban együtt: ügyintéző)
a  Központ feladat- és hatáskörében eljárva ügydöntő, érdemi feladatokat lát el. Az  ügyintéző felelősséggel és
önállóan végzi a tevékenységi körére vonatkozó jogszabályokban, közjogi szervezetszabályozó eszközökben, az ezen
utasításban, a szervezeti egység ügyrendjében, valamint a munkaköri leírásában meghatározott, továbbá a felettesei
által esetenként vagy időszakosan feladatkörébe utalt feladatokat.
(2) Az ügyintézőt a közvetlen felettes vezetője irányítja. Ha a felsőbb vezető közvetlenül ad utasítást az ügyintézőnek,
a felsőbb vezető és az ügyintéző köteles erről a közvetlen vezetőt haladéktalanul tájékoztatni.
(3) Az ügyintéző gondoskodik a Központ feladat- és hatáskörébe tartozó ügyek érdemi döntésre való előkészítéséről,
valamint a végrehajtás megszervezéséről, továbbá felelős a feladatok szakszerű, határidőre történő teljesítéséért.
(4) Az ügyintéző a munkaköréhez tartozó minősített iratokkal kapcsolatban a felhasználói engedélyében foglaltak szerint
járhat el, titoktartási kötelezettség terheli.
17. § (1) Az  egyes beosztásokban dolgozó ügyintézők, valamint a  Központ munkatársainak részletes feladatait munkaköri
leírásuk tartalmazza.
(2) A  személyre szóló munkaköri leírásnak alkalmasnak kell lennie a  személyes felelősség megállapítására, valamint
a munkáltató és a munkavállaló közötti vitás kérdések eldöntésére.
18. § Az ügyintéző a munkaköri leírásában meghatározottak szerint, továbbá a vezetői utasításnak megfelelően önállóan
eljárva hajtja végre feladatait, aminek során
a) köteles a rábízott anyagokat és eszközöket rendeltetésszerűen használni és megóvni,
b) felelős a  munkaköri leírásában meghatározott feladatok törvényes és szakszerű végrehajtásáért, az  ügyek
érdemi elintézéséért,
c) felelős a személyes és a minősített adat védelmére vonatkozó szabályok betartásáért,
d) a kiadmányozásra előkészített iratot – ha a vezető másként nem rendelkezett – a szolgálati út betartásával
felterjeszti a kiadmányozásra jogosulthoz,
e) a vezető utasításai szerint teljesíti jelentési kötelezettségét, valamint
f ) folyamatosan gondoskodik szakmai ismereteinek bővítéséről.
8. A belső ellenőr 19. § (1) A belső ellenőr közvetlenül a főigazgató irányítása alatt, a főigazgató megbízása alapján az irányadó jogszabályokban,
valamint a Központ belső ellenőrzési kézikönyvében meghatározottaknak, továbbá a főigazgató egyedi utasításainak
megfelelően végzi a  Központ tevékenységének ellenőrzését a  költségvetési szervek belső kontrollrendszeréről és
belső ellenőrzéséről szóló 370/2011. (XII. 31.) Korm. rendeletben [a továbbiakban: 370/2011. (XII. 31.) Korm. rendelet]
foglaltak szerint.
(2) A  Központ esetében a  belső ellenőr ellátja a  belső ellenőrzési vezető feladatait is, jogaira és kötelezettségeire
a 370/2011. (XII. 31.) Korm. rendelet előírásai az irányadók.
9. A Központ szervezeti egységeinek feladata 9.1. A Koordinációs Főosztály
20. § (1) A  Koordinációs Főosztály a  főigazgató-helyettes közvetlen alárendeltségében működő, adatkezelő, operatív
elemző-értékelő, koordináló szervezeti egység, amely további szervezeti elemekre nem tagozódik.
(2) A Koordinációs Főosztály
a) gyűjti, rendszerezi, elemzi és értékeli az  együttműködő szervek részéről az  Szbtv.-ben meghatározott
bűncselekményekről küldött adatokat, továbbítja azokat a hatáskörrel és illetékességgel rendelkező, valamint
a  kezelésükre jogszabályi felhatalmazással rendelkező és információs igényt támasztó más együttműködő
szervekhez, az érintett együttműködő szerveket értesíti a beérkezett adathoz kapcsolható, azt kiegészítő vagy
azzal összefüggő más adatokról,
b) az  Szbtv.-ben meghatározott bűncselekmények gyanúja miatt elrendelt felderítésekről küldött adatokon
keresztül figyelemmel kíséri, hogy az együttműködő szerveknél folyik-e párhuzamos felderítés, ennek észlelése
esetén értesíti az érintett szerveket,
c) a  bűnszervezetek (terrorszervezetek, valamint a  szervezett bűnözésben szerepet játszó bűnözői csoportok)
által elkövetett bűncselekmények adatain és az  azokhoz kapcsolódó információkon keresztül figyelemmel
kíséri e  szerveződések kialakulását, személyi összetételét, hierarchiáját, működését, az  e  szerveződések
által indukált biztonsági kockázatokat, a  szerveződések egymás közötti viszonyait, együttműködésüket,
tevékenységüket, területfelosztásukat, jogellenesen szerzett javaik növekedését (gazdagodásukat), az ennek
legalizálását szolgáló vállalkozásaikat, a vállalkozások tulajdoni és személyi viszonyait,
d) a  rendelkezésre álló adatok elemzésével, értékelésével támogatja és segíti az  együttműködő szervek
bűnelkövető csoportokkal szembeni fellépését,
e) adatkezelési rendszeréből – jogosultság és más jogszabályi feltételek teljesülése esetén – adatot szolgáltat
az együttműködő szervek és a Legfőbb Ügyészség részére,
f ) szakmai véleményt készít a  Központnak megküldött jogszabályok, közjogi szervezetszabályozó eszközök
tervezeteihez, valamint
g) végzi a Központ és – megállapodás alapján – az együttműködő szervek munkatársainak elméleti és gyakorlati
képzését.
9.2. Stratégiai Elemző-értékelő Főosztály 21. § (1) A  Stratégiai Elemző-értékelő Főosztály a  főigazgató-helyettes közvetlen alárendeltségében működő, stratégiai
elemző-értékelő szervezeti egység, amely további szervezeti elemekre nem tagozódik.
(2) A Stratégiai Elemző-értékelő Főosztály
a) a  szervezett bűnözéssel és terrorizmussal összefüggő, az  együttműködő szervektől beérkezett adatok,
jelentések és tájékoztatók, valamint más nyílt információs források alapján rendszeres stratégiai bűnelemzést
végez, felkérésre, eseti hírigényre taktikai elemző munkát végez, elkészíti a  Központ éves munkatervében
meghatározott stratégiai elemzéseket,
b) az  elemzés eredményét a  hatáskörrel és illetékességgel bíró együttműködő szerv rendelkezésére bocsátja,
a  kormányzati döntéshozatal előkészítésére hasznosítható elemzéseket, tanulmányokat és prognózisokat
tájékoztatás céljából az irányító miniszter részére is megküldi,
c) időszakosan átfogóan értékeli a magyarországi szervezett bűnözés helyzetét, a terrorfenyegetettség állapotát,
d) kidolgozza és folyamatosan fejleszti a  bűn- és kockázatelemzéssel kapcsolatos módszertani ismereteket,
országos szintű stratégiai, valamint egyedi operatív bűnelemzéseket készít, végzi a Központ és – megállapodás
alapján – az együttműködő szervek ügyintézőinek elméleti és gyakorlati felkészítését, továbbképzését,
e) szakmai véleményt készít a Központ részére megküldött jogszabályok, közjogi szervezetszabályozó eszközök
tervezeteihez, valamint
f ) a Nemzetbiztonsági Kabinet munkacsoport munkájában képviselteti magát, elkészíti és összeállítja az aktuális
fenyegetettség értékeléseket.
9.3. A Gazdasági és Informatikai Főosztály 22. § (1) A Gazdasági és Informatikai Főosztály a Központ működéséhez szükséges pénzügyi, számviteli, beszerzési, informatikai
és üzemviteli feltételeket biztosító, a főigazgató közvetlen vezetése és ellenőrzése mellett működő szervezeti egység,
amely további szervezeti elemekre nem tagozódik.
(2) A Gazdasági és Informatikai Főosztály
1. figyelemmel kíséri a  gazdálkodásra vonatkozó jogszabályi változásokat, azok alapján belső szabályzat, utasítás
kiadását kezdeményezi, részt vesz ezek előkészítésében,
2. közreműködik a beszerzésekkel, beruházásokkal, felújításokkal összefüggő szerződéseknek az előkészítésében és
– a kötelezettségvállalás ellenjegyzése által – a megkötésében, az e szerződésekből származó igények és feladatok
érvényesítésében és végrehajtásában,
3. szervezi és intézi a  Központ feladatainak ellátása érdekében szükséges beszerzéseket a  hatályos jogszabályi
előírások, valamint a  közjogi szervezetszabályozó eszközök alapján, továbbá részt vesz a  Központ tevékenységét
érintő beszerzési eljárásokban,
4. ellátja az anyagi, technikai eszközök elosztásával, nyilvántartásával, leltározásával, használatból történő kivonásával,
hasznosításával kapcsolatos feladatokat,
5. irányítja a Központ gépjárműállományának fenntartását, üzemeltetését, karbantartását,
6. kapcsolatot tart a biztosítókkal és egyéb szervekkel, intézi a szolgálati gépjárművek közúti baleseteivel kapcsolatos
javítási és adminisztrációs munkákat,
7. az irányító szerv gazdálkodásra vonatkozó hatályos előírásainak megfelelően folytatja tevékenységét,
8. elkészíti a Központ költségvetését, gazdálkodási terveit,
9. gazdálkodik a  Központ részére biztosított előirányzatokkal, végzi az  előirányzatok naprakész nyilvántartását,
a jogszabályi előírásoknak megfelelően kezdeményezi, illetve végrehajtja a szükséges előirányzat-módosításokat,
10. gazdaságossági, célszerűségi, takarékossági szempontok szerint elemzi az  éves költségvetés alakulását,
végrehajtását,
11. intézi a kincstári elszámolásokból adódó feladatokat,
12. közvetlen kapcsolatot tart az  irányító szerv szakterületeivel, a  Magyar Államkincstárral, a  Magyar Nemzeti
Vagyonkezelő Zrt.-vel, az állami adóhatósággal, a Központi Statisztikai Hivatallal, a társszervekkel, a központi beszerző
szervezettel, valamint a szerződéses partnerekkel és a szakhatóságokkal,
13. gondoskodik a  kormánytisztviselők, valamint a  kormánytisztviselői státuszon foglalkoztatott vezényeltek
illetménnyel és egyéb járandósággal való rendszeres ellátásáról, intézi a nyugellátással és egyéb társadalombiztosítással
kapcsolatos ügyeket,
14. a gazdasági eseményeket folyamatosan naprakészen nyilvántartja, az arra feljogosítottak kötelezettségvállalásai,
rendelkezései alapján a költségvetés terhére kifizetéseket teljesít, a beérkezett számlákat alaki, tartalmi és számszaki
szempontból ellenőrzi, nyilvántartásba veszi, elvégzi az ezekhez kapcsolódó banki és pénztári műveleteket,
15. végzi a főkönyvi és az analitikus könyvelést, a különböző egyeztetésekkel kapcsolatos feladatokat, gondoskodik
a  főkönyvi könyvelés és az  analitikus nyilvántartások elkülönítéséről, a  számviteli nyilvántartások naprakész
vezetéséről,
16. ellátja a  belügyminiszter irányítása alatt álló fegyveres szervek hivatásos és munkavállalói állományának
választható béren kívüli juttatásairól, valamint a  személyi juttatás terhére teljesítendő egyes kifizetésekről szóló
BM utasításban, illetve a Központ erre vonatkozó belső utasításában meghatározott feladatokat,
17. a  számvitelről szóló törvény és a  számviteli tevékenységet szabályozó kormányrendelet, valamint a  Központ
mindenkor hatályos számviteli politikája és számlarendje alapján eleget tesz a beszámolási kötelezettségből adódó
feladatoknak, összeállítja a Központ számszaki és szöveges beszámolóit, mérlegjelentéseit, elkészíti a jogszabályok
és a közjogi szervezetszabályozó eszközök, továbbá az irányító szerv, valamint a főigazgató utasításai által elrendelt
egyéb adatszolgáltatásokat,
18. ellátja a  Központ elhelyezését biztosító ingatlannal kapcsolatos műszaki, gépészeti, informatikai feladatokat,
karbantartatja az eszközöket, elvégezteti az időszakos felülvizsgálatokat,
19. ellátja a  Központ informatikai, távközlési rendszereinek üzemeltetési és fenntartási feladatait, gondoskodik
az informatikai kiszolgálásról,
20. részt vesz a számítógépes szakmai továbbképzések szervezésében, az oktatásban,
21. ellátja a hálózati operációs rendszerek és adatbázisok felügyeletét, karbantartását, mentését, valamint
22. biztosítja a Központ és az együttműködő szervek közötti rejtjeles kapcsolatot.
(3) A  Gazdasági és Informatikai Főosztály részt vesz a  Központ fejlesztési koncepciójának összeállításában, amelynek
alapján javaslatot készít a felújítási és beruházási tervekre.
9.4. A Titkársági Osztály 23. § (1) A Titkársági Osztály a főigazgató közvetlen alárendeltségében működő önálló szervezeti egység.
 (2) A Titkársági Osztály
1. ellátja a Központ ügyiratkezeléssel kapcsolatos feladatait, lefolytatja az iratok selejtezési, megsemmisítési eljárását,
valamint a maradandó értéket képviselő iratok levéltári őrizetbe adását, működteti a központi irattárat,
2. végzi a személyes és a minősített adatok védelmével kapcsolatos szabályozási, ellenőrzési és biztonsági feladatokat,
szervezi a minősített adatokkal kapcsolatos felülvizsgálatot,
3. részt vesz a  Központot érintő jogszabályok és közjogi szervezetszabályozó eszközök előkészítésében,
koordinációjában,
4. szakmai véleményt készít a  Központnak megküldött jogszabályok, közjogi szervezetszabályozó eszközök
tervezeteihez,
5. intézkedik a  minősített adat védelmére vonatkozó személyi, fizikai, adminisztratív biztonsági rendelkezések
megtartásának belső ellenőrzéséről, ennek keretében ellenőrzi a Központban kezelt minősített adatok felhasználását
és tárolását,
6. elkészíti a Biztonsági Szabályzatot és az  Iratkezelési Szabályzatot, gondoskodik ezeknek a személyi állománnyal
történő megismertetéséről,
7. elkészíti az önálló szervezeti egység ügyrendjét és annak mellékleteként a munkaköri leírásokat, szervezi és ellenőrzi
a feladatok végrehajtását,
8. gyakorolja az önálló szervezeti egység feladatköréhez kapcsolódó hatásköröket,
9. dönt az önálló szervezeti egység feladat- és hatáskörébe utalt ügyekben, amennyiben jogszabály, ezen utasítás
vagy a főigazgató eltérően nem rendelkezik,
10. közreműködik a  személyzeti és munkáltatói döntések előkészítésében, gondoskodik az  irányító miniszter
hatáskörébe tartozó javaslatok felterjesztéséről,
11. eleget tesz a szociális és kegyeleti gondoskodást jelentő feladatoknak,
12. megszervezi a fizikai, egészségügyi, pszichikai alkalmassági vizsgálatokat és gondoskodik végrehajtásukról,
13. kezeli az állomány személyügyi adatainak naprakész nyilvántartását, végzi a munkáltatói jogviszonnyal kapcsolatos
ügyintézést, nyilvántartást,
14. a főigazgató hatáskörébe tartozó fegyelmi ügyekben szakmai segítséget nyújt az eljárás lefolytatásához,
15. vezeti a hatályos belső normák nyilvántartását,
16. elkészíti a Központ éves rendezvénytervét és továbbképzési tervét, valamint
17. végrehajtja a teljesítményértékeléssel kapcsolatos feladatokat.
10. A Központ működése 10.1. Általános szabályok 24. § A Központ szervezeti egységeinek folyamatos működését a jogszabályok és a közjogi szervezetszabályozó eszközök,
a  szervezeti és működési szabályzat, a  főigazgató által kiadott további utasítások, valamint a  felettes vezetők
intézkedései és egyedi utasításai határozzák meg.
25. § (1) A  vezetők és az  ügyintézők feladatait az  ezen utasításban foglaltakon túlmenően a  szervezeti egység ügyrendje,
valamint a munkaköri leírás szabályozza.
(2) Az ügyintézésért felelős vezető és az ügyintéző az eljárása során
a) tanulmányozza az  ügyre vonatkozó iratokat és más információt tartalmazó anyagokat, szükség szerint
intézkedik az  ügyet érintő iratok, anyagok pótlólagos összegyűjtésére és átmeneti csatolására, továbbá
a különböző ügyiratok végleges szerelésére,
b) ha az ügyben a Központ más szervezeti egysége, együttműködő szerv vagy minisztériumi szerv álláspontjának
bekérése szükséges, erről indokolt esetben felettesét tájékoztatja, az egyeztetést az illetékessel elvégzi,
c) az  ügyben folytatott jelentősebb tárgyalásról, értekezletről, megbeszélésről, szóbeli megállapodásról,
egyeztetésről szükség szerint jelentést, jegyzőkönyvet vagy feljegyzést készít és azt az ügyiratban elhelyezi,
a vezetői utasításokat az ügyiratra, vagy az előadói ívre vagy az ügyet kísérő lapra külön feljegyzi,
d) megállapításait, javaslatát az ügyiratban rövid feljegyzés formájában összegzi és elkészíti a kiadmány tervezetét,
minősítésre vonatkozó javaslatát,
e) az iratot – vezetői utasítás szerint – kiadmányozza vagy továbbítja a kiadmányozásra jogosulthoz, valamint
f ) gondoskodik az  irat iktatásáról, az  iratra feljegyzi a  kezelői és a  kiadói utasításokat, az  irattári tételszámot,
a minősítést. 10.2. A kiadmányozás 26. § A kiadmányozási jog az  ügyben történő érdemi döntésre ad felhatalmazást. A  kiadmányozásra jogosult döntését
az előkészítés ellenőrzése után, törvényes jogkörében eljárva, a megállapított határidőben hozza meg. A kiadmányozási
jog magában foglalja az érdemi döntés meghozatalát és az azzal kapcsolatban készített dokumentum aláírásának,
valamint az intézkedések jóváhagyásának jogát.
27. § A Központ képviseletében kiadmányozásra jogosult
a) a főigazgató és a főigazgató-helyettes a Központ egészére kiterjedő hatállyal, valamint
b) a főosztályvezető és az Osztályvezető
ba) a feladatkörét érintő ügyekben, továbbá
bb) a főigazgató, illetve a főigazgató-helyettes által meghatározott ügyekben.
28. § A főigazgató kiadmányozza a más állami szervek azonos, vagy hasonló beosztású, jogállású vagy besorolású vezetői,
a  Legfőbb Ügyész, az  alapvető jogok országgyűlési biztosa, a  NAIH elnöke részére címzett iratokat, az  irányító
miniszterhez írt előterjesztéseket, az adatkezeléssel érintett személy adat-megismerési kérelmének engedélyezése
tárgyában hozott döntést, valamint mindazokat az  iratokat, amelyeknek a  kiadmányozási jogát magának tartotta
fenn.
29. § A főigazgató-helyettes a főigazgató által átruházott, vagy helyettesítő jogkörében eljárva kiadmányozza a más állami,
valamint közigazgatási szervek azonos vagy hasonló beosztású, jogállású, besorolású vezetői részére címzett iratokat.
30. § A főosztályvezető és az  Osztályvezető kiadmányozza az  alárendeltségében működő szervezeti egység által
előkészített, a feladatkör szerint érintett azonos vagy hasonló beosztású, jogállású, besorolású vezetői részére címzett
iratokat.
31. § (1) A kiadmányozásra előkészített iratokat – ha a vezető másként nem rendelkezik – szolgálati úton kell felterjeszteni
a kiadmányozásra jogosulthoz.
(2) A  kiadmányozásra előkészített irat fogalmazványát vagy másodpéldányát mind az  ügyintéző, mind a  továbbítást
javasoló vezető szignálja és keltezéssel látja el. A  határidő túllépése esetén a  mulasztás tényéről és annak okáról
az irathoz csatolt vagy az előadói íven készült feljegyzésben kell számot adni.
(3) Az iratot úgy kell a kiadmányozásra jogosultnak előterjeszteni, hogy – az ügyintézési határidőre figyelemmel – kellő
idő álljon rendelkezésre a döntéshozatalhoz.
(4) Az  ügyiratot kezelő ügyintézők az  erre vonatkozó belső szabályzatok figyelembevételével csak olyan ügyiratot
vehetnek át továbbítás céljából, vagy helyezhetnek el a  Központ irattárában, amelyet a  kiadmányozásra jogosult
adott ki.
10.3. A feladatok meghatározása 32. § (1) A Központ aktuális feladatait az éves munkaterv (a továbbiakban: munkaterv) tartalmazza. A munkatervet az irányadó
jogszabályok és közjogi szervezetszabályozó eszközök, az irányító miniszter által meghatározott feladatok, valamint
az  egyes szervezeti egységek javaslatai alapján a  főigazgató-helyettes állítja össze és a  főigazgató – az  általa
meghatározott eljárási rend szerint – jóváhagyásra felterjeszti az irányító miniszternek.
(2) A munkaterv tartalmazza
a) a Kormány, valamint az irányító miniszter által vezetett minisztérium munkatervében meghatározott, a Központ
felelősségi körébe tartozó feladatokat, azok elkészítésének határidejét, előterjesztőjét és felelősét,
b) a Központ tevékenységére vonatkozó jelentések elkészítésének határidejét és felelősét,
c) a Központ által tervezett elemző-értékelő projekt elképzeléseket, feladatokat, azok végrehajtásának határidejét
és felelősét,
d) a tervezett kodifikációs és belső normaalkotási, valamint a társszervi együttműködéssel kapcsolatos feladatok
határidejét és felelőseit,
e) a Központ iratkezeléssel, adatvédelemmel és a minősített adat védelmével kapcsolatos oktatási, szabályozási,
ellenőrzési, felülvizsgálati és jelentési feladatait,
f ) az együttműködő szervek vezetőivel az éves kooperáció közös értékelésének ütemezését, valamint
g) a Központ fenntartásával, működtetésével, a fejlesztési elképzelésekkel összefüggő logisztikai célkitűzéseket,
feladatokat. 33. § A főigazgató – a jogszabályok keretei között –
a) az intézkedés jogát a Központ feladatkörébe tartozó bármely ügyben magához vonhatja, meghatározott ügy
intézésére a Központ bármely munkatársát az ezen utasításban, illetve a munkaköri leírásban meghatározott
feladatkörétől eltérően is kijelölheti és az ügyintézés módjára utasítást adhat, valamint
b) megsemmisítheti vagy megváltoztathatja a  Központ vezetőinek és beosztottjainak a  jogszabályba, közjogi
szervezetszabályozó eszközbe, illetve a főigazgató által kiadott utasításba ütköző döntését.
10.4. Az értekezletek rendje 34. § (1) A Központnál évente éves értekezletet kell tartani, amelynek tárgya a Központ előző évi tevékenységének értékelése,
valamint a tárgyév feladatainak meghatározása. Az éves értekezleten a Központ személyi állománya mellett az arra
meghívottak vesznek részt.
(2) Az éves értekezlet összehívásáról a főigazgató utasítása szerint a Titkársági Osztály gondoskodik.
 (3) Az éves értekezleten elhangzottakat jegyzőkönyvben kell rögzíteni.
35. § (1) A  Központnál – hetente vagy szükség szerint – vezetői értekezletet kell tartani, amelynek tárgya a  feladatok
végrehajtásának értékelése, valamint aktuális feladatok meghatározása. A  vezetői értekezleten a  Központ vezetői,
továbbá a személyi állomány főigazgató által kijelölt további tagjai vesznek részt.
(2) A vezetői értekezlet összehívásáról a főigazgató utasítása szerint a Titkársági Osztály gondoskodik.
 (3) A vezetői értekezletről – a főigazgató utasítása alapján – emlékeztetőt kell készíteni.
36. § A főigazgató-helyettes, a  főosztályvezető és az  Osztályvezető szükség szerint tart értekezletet, illetve egyeztető
megbeszéléseket.
10.5. A belső normák kiadásának rendje 37. § (1) A főigazgató a jogalkotásról szóló törvény, valamint a Központ működéséről szóló kormányrendelet alapján a Központ
állományába tartozó személyekre nézve kötelező normatív utasítást adhat ki.
(2) Normatív utasításban szabályozható különösen
a) a Központ, illetve az állomány tevékenysége,
b) a feladatok ellátásának rendje,
c) a Központ állományának a jogszabályban megállapított, illetve a közszolgálati jogviszonyból fakadó jogainak
és kötelezettségeinek biztosítására, érvényesítésére vonatkozó előírások, valamint
d) a nyílt és minősített adat kezelésével kapcsolatos szabályok, ügyviteli feladatok.
(3) A normatív utasítás előkészítése során figyelemmel kell lenni arra, hogy a tervezett megoldások alkalmasak legyenek
a  kitűzött cél elérésére, adottak legyenek a  szabályozás érvényesítését biztosító feltételek, különös tekintettel
a végrehajtás költségvetési fedezetére.
(4) A  normatív utasítás előkészítése annak a  szervezeti egységnek a  feladata, amelynek feladat- és hatáskörébe
a szabályozandó tárgykör tartozik. Ha a szabályozásban több szervezeti egység feladatköre érintett, az előkészítés
során együttműködésre kötelesek.
(5) A normatív utasítás előkészítése során
a) a  szabályozás kezdeményezéséért és a  tervezet szakmai előkészítéséért az  utasítás tárgyának megfelelő
hatáskörrel rendelkező szervezeti egység vezetője vagy a főigazgató által kijelölt vezető a felelős,
b) a kijelölt vezetőnek a több szervezeti egység tevékenységi körét érintő utasítás tervezetét az érdekelt szervezeti
egységek közreműködésével kell előkészítenie,
c) egyeztető megbeszélést, együttműködési megállapodás kötését vagy annak kiegészítését, illetve módosítását
kell kezdeményezni, ha a szabályozás tárgya az együttműködő szerv tevékenységi körét vagy hatáskörét érinti,
d) az elkészült utasítástervezetet a szervezeti egységek, szükség szerint az együttműködő szervek véleményezik,
e) az  utasítástervezet előkészítője gondoskodik a  javaslatok beépítéséről, a  koordináció során tett érdemi
észrevételek figyelmen kívül hagyásának okáról tájékoztatja az érintett szervet, valamint
f ) az Osztályvezető felelős azért, hogy az utasítás tervezete összhangban legyen a jogszabályokkal és az irányadó
közjogi szervezetszabályozó eszközökkel, kiadása ne okozzon párhuzamosságot, túlszabályozást, valamint
a szerkezete, szövegezése, a szabályozás szintje megfeleljen a jogszabályszerkesztés követelményeinek.
38. § Az évenkénti deregulációs feladatok végrehajtásáért az Osztályvezető felelős.
39. § A Központ gazdálkodását érintő normatív utasítás kiadásához a gazdasági vezető ellenjegyzése szükséges.
10.6. Az ellenőrzés rendje 40. § A munkatervben meghatározott feladatok végrehajtásáról a  főosztályvezetők és az  Osztályvezető jelentést tesz
a tárgyévet követő hónap végéig.
41. § (1) A vezetők kötelesek az általuk irányított egység munkáját folyamatosan ellenőrizni, ennek keretében az ügyintézőket
a kiadott feladatok végrehajtásáról beszámoltatni, a Központ munkatervében meghatározott feladatok teljesítéséről
– a szolgálati út betartásával – a főigazgatót tájékoztatni.
(2) Az ellenőrzési kötelezettség részletes szabályait a szervezeti egység ügyrendjében és a munkaköri leírásokban kell
szabályozni.
42. § Az államháztartásról szóló törvény előírásainak megfelelően a  főigazgató felelős a  kockázatok kezelése és
a  tárgyilagos bizonyosságot adó belső kontrollrendszer létrehozásáért, működtetéséért és fejlesztéséért annak
érdekében, hogy a  Központ a  működés és a  gazdálkodás során a  tevékenységet szabályszerűen, gazdaságosan,
hatékonyan, eredményesen hajtsa végre, az  elszámolási kötelezettségeket teljesítse és megvédje az  erőforrásokat
a veszteségektől, károktól, illetve a nem rendeltetésszerű használattól.
43. § A Központ belső kontrollrendszere magában foglalja – a  szervezet minden szintjén érvényesülő – megfelelő
kontrollkörnyezetet, kockázatkezelési rendszert, kontrolltevékenységet, információs és kommunikációs rendszert és
nyomon követési rendszert (monitoringot).
44. § (1) A főigazgató
a) köteles aa) felelősségi körében olyan szabályzatokat kiadni és folyamatokat kialakítani, illetve működtetni,
amelyek biztosítják a rendelkezésre álló források szabályszerű, szabályozott, gazdaságos, hatékony és
eredményes felhasználását,
ab) elkészíteni és rendszeresen aktualizálni a Központ ellenőrzési nyomvonalát, továbbá
ac) szabályozni a szabálytalanságok kezelésének eljárásrendjét,
b) felelős a  szakmai felkészültség, a  pártatlanság és az  elfogulatlanság, továbbá az  erkölcsi feddhetetlenség
értékeinek a Központ működése során történő érvényre juttatásáért, valamint
c) biztosítja a közérdek előtérbe helyezését az egyéni érdekkel szemben.
 (2) A főigazgató köteles kockázatkezelési rendszert működtetni, amelynek keretében fel kell mérni és meg kell állapítani
a Központ tevékenységében, gazdálkodásában rejlő kockázatokat, valamint meg kell határozni az egyes kockázatokkal
kapcsolatban szükséges intézkedéseket, továbbá az ezen intézkedések teljesítése folyamatos nyomon követésének
módját.
(3) Az  (1)  bekezdés a)  pont ab)  alpontja szerinti ellenőrzési nyomvonal a  Központ működési folyamatainak szöveges,
táblázatokkal vagy folyamatábrákkal szemléltetett leírása, amely tartalmazza különösen a felelősségi és információs
szinteket és kapcsolatokat, irányítási és ellenőrzési folyamatokat, lehetővé téve azok nyomonkövetését és utólagos
ellenőrzését.
10.7. A belső ellenőrzés 45. § (1) A szervezeti egységek, valamint az egyes feladatok teljesítésének ellenőrzését a Központ éves ellenőrzési tervében
(a továbbiakban: éves terv) kell tervezni. Az ellenőrzési tervet a 370/2011. (XII. 31.) Korm. rendeletben meghatározott
tartalommal a belső ellenőr készíti el és a főigazgató hagyja jóvá. A főigazgató dönthet az ellenőrzési terv módosításáról
és a tervben nem szereplő ellenőrzésre is utasítást adhat.
(2) A jóváhagyott éves tervben szereplő egyes ellenőrzések végrehajtására részletes ellenőrzési programot kell készíteni.
Az átfogó ellenőrzés programját a belső ellenőrzési vezető hagyja jóvá. Az ellenőrzési programnak tartalmaznia kell
a 370/2011. (XII. 31.) Korm. rendeletben meghatározott adatokat.
46. § (1) Az ellenőrzést végző köteles az ellenőrzés lefolytatásáról oly módon gondoskodni, hogy az a legkevésbé akadályozza
az ellenőrzött terület munkáját.
(2) Az ellenőrzésekről és azok megállapításairól – a 370/2011. (XII. 31.) Korm. rendeletben meghatározott – ellenőrzési
jelentést, a konkrét és tényszerű, hiteles rögzítést igénylő szabálytalanságokról ellenőrzési jegyzőkönyvet kell készíteni.
Az ellenőrzött szervezeti egység vezetőjének és az ellenőrzöttnek a nyilatkozatát, észrevételeit a jelentés (jegyzőkönyv)
záradékában rögzíteni kell. Az ellenőrzési jelentést a belső ellenőrzést végző közvetlenül a főigazgatónak terjeszti elő.
10.8. Az ügykörök átadása 47. § (1) A Központ állományában történt változás esetén a távozó dolgozó jegyzőkönyvben köteles átadni hivatali feladatait
és a folyamatban levő iratokat (az ügykörök átadása). Az átadásról készült jegyzőkönyvet a távozó dolgozó szervezeti
egységének vezetője hagyja jóvá.
(2) A Központtól távozó dolgozó köteles a nála lévő ügyiratokban az érdemi ügyintézést befejezni és gondoskodni azok
irattárba helyezéséről.
(3) Az ügykörök átadásával egyidejűleg a dolgozó közvetlen munkahelyi vezetőjének kezdeményeznie kell az ügyintéző
informatikai és adatvédelmi, illetve a minősített adattal kapcsolatos jogosultságainak visszavonását.
10.9. A kötelezettségvállalás rendje 48. § (1) A  Központ nevében feladatainak ellátása, végrehajtása során a  költségvetési év szabad kiadási előirányzat
terhére – ha jogszabály azt lehetővé teszi – fizetési kötelezettséget vállalni (a továbbiakban: kötelezettségvállalás)
– a jogszabályokban meghatározott kivétellel – a főigazgató, valamint a főigazgató által írásban megbízott személy
(a továbbiakban: kötelezettségvállaló) jogosult az alapító okiratban, költségvetési alapokmányban foglalt feladatok
célszerű és hatékony ellátására figyelemmel.
(2) Kötelezettségvállalás – az  államháztartásról szóló törvény végrehajtásáról szóló kormányrendeletben foglalt
kivételekkel – a  gazdasági vezető vagy az  általa írásban kijelölt személy pénzügyi ellenjegyzése után a  pénzügyi
teljesítést megelőzően, írásban történhet.
11. Záró rendelkezések 49. § Ez az utasítás a közzétételét követő napon lép hatályba.
50. § (1) Ezen utasítás rendelkezéseit a teljes személyi állománnyal ismertetni kell.
 (2) A  szervezeti egységek vezetői az  ezen utasítás hatálybalépésétől számított 30 napon belül ügyrendet készítenek
a  jelen utasítás végrehajtására, így különösen az  egyes szervezeti egységek feladatkörének meghatározására.
Az ügyrendet a szervezeti egység vezetője írja alá és jóváhagyásra felterjeszti a főigazgatónak.
(3) A Központ szervezeti egységeinek vezetői a jelen utasítás hatálybalépésétől számított 60 napon belül gondoskodnak
a munkaköri leírások felülvizsgálatáról.
(4) Az ezen utasításban foglalt rendelkezéseket szükség szerint, de legalább évente felül kell vizsgálni.
51. § Hatályát veszti a Szervezett Bűnözés Elleni Koordinációs Központ Szervezeti és Működési Szabályzatáról szóló 7/2008.
TNM utasítás.
Dr. Pintér Sándor s. k.,
 belügyminiszter


type: legislation

jurisdiction: Hungary

text:
92/2018. (VII. 4.) ME határozata helyettes államtitkár megbízatása megszűnésének megállapításáról és helyettes államtitkár kinevezéséről.
A közszolgálati tisztviselőkről szóló 2011. évi CXCIX. törvény 223. § (3) bekezdésében foglalt jogkörömben eljárva
– az igazságügyi miniszter előterjesztésére – megállapítom, hogy
dr. Bodzási Balázsnak, az  Igazságügyi Minisztérium helyettes államtitkárának e  megbízatása a  közszolgálati
tisztviselőkről szóló 2011. évi CXCIX. törvény 222. § (1) bekezdése alapján történt lemondására tekintettel
– 2018. július 19-ei hatállyal – megszűnik, egyidejűleg a  közszolgálati tisztviselőkről szóló 2011. évi CXCIX. törvény 220.  § (2)  bekezdésében foglalt
jogkörömben eljárva, az igazságügyi miniszter javaslatára
dr. Gyimesi Tamás Ferencet az Igazságügyi Minisztérium helyettes államtitkárává
– 2018. július 20-ai hatállyal – kinevezem. Orbán Viktor s. k.,
 miniszterelnök


text:
88/2011. (IV. 7.) KE számú határozata dandártábornok szolgálati viszonyának megszüntetéséről és szolgálati nyugállományba helyezéséről.
Az Alkotmány 30/A. § (1) bekezdés m) pontjában biztosított jogkörömben, a fegyveres szervek hivatásos állományú
tagjainak szolgálati viszonyáról szóló az 1996. évi XLIII. törvény 56. § (2) bekezdés c) pontja alapján, az Információs
Hivatalt irányító külügyminiszter előterjesztésére, dr. Aradi Flórián dandártábornok hivatásos szolgálati viszonyát
2011. szeptember 30-ai hatállyal felmentéssel megszüntetem és őt 2011. október 1-jei hatállyal szolgálati
nyugállományba helyezem. Budapest, 2011. március 18. Schmitt Pál s. k.,
köztársasági elnök


text:
377/2009. (IX. 3.) OVB határozata.  Az Országos Választási Bizottság – 2009. augusztus 31-én megtartott ülésén – a választási eljárásról szóló 1997. C. törvény (a továb biak ban: Ve.) 124/A. § (3) bekezdés b) pontjában foglalt hatáskörében eljárva Gyurka Tibor a Nép Oldali Párt elnöke (7521 Kaposmérő, Rákóczi u. 91.) által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz címzett
kifogást lehet benyújtani az Országos Választási Bizottságnál (1051 Budapest, Nádor u. 2.; levélcím: 1903 Budapest,
Pf. 314; fax: 06-1-441-1729).
Indokolás I. A beadványozó 2009. augusztus 12-én aláírásgyűjtő ív mintapéldányát nyújtotta be az Országos Választási
Bizottsághoz az országos népszavazásról és népi kezdeményezésről szóló 1998. évi III. törvény (a továb biak ban: Nsztv.)
2. § szerinti hitelesítés céljából. Az aláírásgyűjtő íven a következő kérdés szerepelt:
„Akarja-e, hogy az Országgyűlés törvényt alkosson arról, hogy a politikai pártok költségvetési támogatását 2010-től
a kórházak között osszák szét?”
A Magyar Köztársaság Alkotmányáról szóló 1949. évi XX. törvény (a továb biak ban: Alkotmány) 28/C. §
(5) bekezdésének a) pontja értelmében nem lehet országos népszavazást tartani a költségvetésről, a költségvetés
végrehajtásáról, a központi adónemekről és illetékekről, a vámokról, valamint a helyi adók központi feltételeiről szóló
törvények tartalmáról.
Az országos népszavazásról és népi kezdeményezésről szóló 1998. évi III. törvény (a továb biak ban: Nsztv.) 10. §
b) pontja alapján az Országos Választási Bizottság megtagadja az aláírásgyűjtő ív hitelesítését, ha a kérdésben nem
lehet országos népszavazást tartani.
Az Országos Választási Bizottság megállapítja, hogy a népszavazási kezdeményezésben feltenni kívánt
kérdés – a politikai pártok költségvetési támogatására történő utalással – az Alkotmány hatályos rendelkezése
értelmében tiltott népszavazási tárgyat érint, tehát a kérdésben országos népszavazás nem tartható.
A fent leírtak alapján az Országos Választási Bizottság az aláírásgyűjtő ív mintapéldánya hitelesítésének
megtagadásáról döntött.
II. A határozat az Alkotmány 28/C. § (5) bekezdésének a) pontján, az Nsztv. 2. §-án és a 10. § b) pontján, a jogorvoslatról
 szóló tájékoztatás a Ve. 130. §-ának (1) bekezdésén alapul.
Dr. Szigeti Péter s. k.,
az Országos Választási Bizottság elnöke


text:
410/2016. (X. 28.) KE határozata magyarországi rendkívüli és meghatalmazott nagykövet kinevezéséhez való hozzájárulásról.
Az Alaptörvény 9.  cikk (4)  bekezdés b)  pontja alapján – a  külgazdasági és külügyminiszter előterjesztésére –
hozzájárulok Jakkrit Srivali rendkívüli és meghatalmazott nagykövetnek a  Thaiföldi Királyság magyarországi
rendkívüli és meghatalmazott nagykövetévé történő kinevezéséhez, budapesti székhellyel.
Budapest, 2016. október 17. Áder János s. k.,
 köztársasági elnök


text:
1975/2015. (XII. 23.) Korm. határozata az önkormányzatok adósságot keletkeztető, valamint kezesség-, illetve garanciavállalásra vonatkozó ügyleteihez történő 2015. novemberi és decemberi előzetes kormányzati hozzájárulásról.
A Kormány a  Magyarország gazdasági stabilitásáról szóló 2011.  évi CXCIV.  törvény 10.  § (1)  bekezdése alapján, tekintettel
az  adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendeletben
foglaltakra, a következő határozatot hozza:
 1. A Kormány az ügyletekről az 1. mellékletben foglaltak szerint dönt, az engedélyezett ügyletek 2015. évben történő
megkötéséhez az a)–c) pontban foglalt kiegészítő feltételekkel járul hozzá:
a) az önkormányzat az  1.  melléklet szerint engedélyezett ügyletértékek teljes összegétől lefelé eltérhet, ha
ez nem okozza ezen értékek valamelyikének növekedését egyik évben sem;
b) az önkormányzat egy adott év végéig legfeljebb akkora összegű adósságot keletkeztethet az ügyletből, mint
amekkora az 1. melléklet szerint az ügyletből az adott év végéig keletkező kumulált adósságösszeg;
c) fejlesztési célú hitel esetében a hitelt csak az 1. mellékletben szereplő fejlesztésekre lehet fordítani.
2. A  Kormány visszavonja az  önkormányzatok adósságot keletkeztető, valamint kezesség-, illetve garanciavállalásra
vonatkozó ügyleteihez történő 2015. júliusi előzetes kormányzati hozzájárulásról szóló 1746/2015. (X. 15.)
Korm.  határozat 1.  melléklet 3.1–3.20 pontjában Eger Megyei Jogú Város számára jóváhagyott kormányzati
hozzájárulást.
Orbán Viktor s. k.,
 miniszterelnök


text:
223/2018. (V. 22.) KE határozata államtitkári kinevezésről.
Az Alaptörvény 9. cikk (4) bekezdés j) pontja és a központi államigazgatási szervekről, valamint a Kormány tagjai és
az államtitkárok jogállásáról szóló 2010. évi XLIII. törvény 52. § (2) bekezdése alapján – a miniszterelnök javaslatára –
dr. Völner Pált 2018. május 22-ei hatállyal az Igazságügyi Minisztérium államtitkárává kinevezem.
Budapest, 2018. május 20. Áder János s. k.,
 köztársasági elnök


text:
1377/2012. (IX. 17.) Korm. határozata a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány 1. az államháztartásról szóló 2011. évi CXCV. törvény 21. § (6) bekezdése alapján a Fertő tó menti kerékpárút projekt
megvalósításához 450,0 millió forint, a Velencei tó körüli kerékpárút megvalósításához 150,0 millió forint 1. melléklet
szerinti egyszeri átcsoportosítását rendeli el elszámolási, a fel nem használt rész tekintetében visszafizetési
kötelezettséggel a Magyarország 2012. évi központi költségvetéséről szóló 2011. évi CLXXXVIII. törvény
(a továbbiakban: Kvtv.) 1. melléklet XII. Vidékfejlesztési Minisztérium fejezet, 14. Nemzeti park igazgatóságok cím,
valamint a Kvtv. 1. melléklet XVII. Nemzeti Fejlesztési Minisztérium, 20. Fejezeti kezelésű előirányzatok cím,
32. Közlekedési ágazati programok alcím, 10. Velencei tó körüli kerékpárút fejújítása, építése jogcímcsoport javára,
a Kvtv. 1. melléklet XI. Miniszterelnökség fejezet, 3. Rendkívüli kormányzati intézkedések cím terhére;
Felelős: nemzetgazdasági miniszter Határidő: átcsoportosításra: azonnal elszámolásra és a visszafizetési kötelezettség teljesítésére: 2013. június 30.
2. felhívja a nemzeti fejlesztési minisztert, hogy vizsgálja meg a projektek Regionális Operatív Programok forrásainak
terhére történő finanszírozásának és a támogatás uniós forrásba történő utólagos beforgatásának lehetőségét,
az uniós finanszírozási lehetőségek ismeretében tegye meg a szükséges intézkedéseket, és a vizsgálat eredményéről
készítsen jelentést a Kormány részére. Felelős: nemzeti fejlesztési miniszter
Határidő: szeptember 30. Orbán Viktor s. k.,
miniszterelnök


text:
1782/2018. (XII. 21.) Korm. határozata az IMIR 2014–2020 informatikai rendszer finanszírozásához szükséges intézkedésekről.
A Kormány
 1. egyetért az  ETE határ menti programok informatikai fejlesztési céljainak elérése érdekében az „IMIR 2014–2020
informatikai rendszer fejlesztése” című projekt megvalósításához még szükséges 327 521 588 forintnak
a Magyarország 2018. évi központi költségvetéséről szóló 2017. évi C. törvény (a  továbbiakban: Kvtv.) 1. melléklet
XVIII. Külgazdasági és Külügyminisztérium fejezet, 1. Külgazdasági és Külügyminisztérium központi igazgatása
cím javára, a  Kvtv. 1.  melléklet XIX. Uniós fejlesztések fejezet, 2. Fejezeti kezelésű előirányzatok cím, 8. Európai
Uniós programokhoz kapcsolódó tartalék alcím terhére az  Uniós fejlesztések fejezetbe tartozó fejezeti kezelésű
előirányzatok felhasználásának rendjéről szóló 549/2013. (XII. 30.) Korm. rendelet 21. § (1) bekezdés c) pontja alapján
megállapodással történő átadásával;
Felelős: innovációért és technológiáért felelős miniszter
 külgazdasági és külügyminiszter
Határidő: azonnal
2. egyetért
a) az  „IMIR 2014–2020 informatikai rendszer fejlesztése” című projekt támogatásának az  1.  pontban
meghatározott összeggel történő növelésével,
b) az a) alpont szerinti fejlesztés megvalósítására vonatkozó szerződés a) alpont szerinti módosításával, valamint
c) azzal, hogy a vonatkozó kötelezettségvállalás összege a 2016–2025. években nem haladhatja meg összesen
az 1 130 369 044 forintot;
Felelős: külgazdasági és külügyminiszter
Határidő: azonnal
3. visszavonja az  IMIR 2014–2020 informatikai rendszer finanszírozásához szükséges intézkedésekről és a  2015. évi
költségvetési maradványok egy részének felhasználásáról szóló 1607/2016. (XI. 8.) Korm. határozatot.
Orbán Viktor s. k.,
 miniszterelnök